# သမ္မာကျမ်းစာ အခြေခံအုတ်မြစ်များ – မော်ဂျူးလ် တစ်ဆယ်

# ဓမ္မပညာဆိုင်ရာ အခွင့်အာဏာ

# ဆွေးနွေးရန်မေးခွန်းများ

1. သင့်အနေဖြင့် သင်ခန်းစာထဲမှ သင်ယူခဲ့ရသည့် အရေးအကြီးဆုံးအရာ သို့မဟုတ် သင်နားမလည် သောအရာသည် အဘယ်နည်း။
2. သမ္မာကျမ်းစာနှင့် အသင်းတော်၏အခွင့်အာဏာအပေါ် အလယ်ခေတ်ကာလ၏ရှုမြင်ပုံ၏ သက်ရောက်မှုများသည် အဘယ်နည်း။
3. မှုတ်သွင်းခြင်း၊ အဓိပ္ပာယ်နှင့် သမ္မာကျမ်းစာ၏ ရှင်းလင်းပြတ်သားမှုတို့နှင့်စပ်လျဉ်း၍ ကနဦး ပရိုတက်စတင့်တို့ ခံယူထားသည့် အနေအထားကို ဖော်ပြပါ။
4. အသင်းတော်၏အခွင့်အာဏာနှင့်ပတ်သက်၍ မျက်မှောက်ခေတ်ပရိုတက်စတင့်များသည် အတိတ် နှင့် ကျွန်ုပ်တို့ခေတ်ကာလအခြေအနေ၌ မည်သို့နားလည်ကြောင်း ရှင်းပြပါ။
5. ကနဦးအသင်းတော်ဖခင်များ၏ အရေးအသားများသည် အသင်းတော်သမိုင်းတစ်လျှောက် သြဇာ လွှမ်းမိုးခဲ့သည်။ ၎င်းသည် ကောင်းသလော၊ ဆိုးသလော။ ခေတ်သစ်ဓမ္မပညာသည် ဤရှေးအမြင် များကို ကျော်လွှားရန် ကြိုးပမ်းသင့်ပါသလား။ သို့တည်းမဟုတ် ကျွန်ုပ်တို့၏ရှေ့တွင် ရှိခဲ့သောသူ များ၏ ဉာဏ်ပညာကို ကျွန်ုပ်တို့ အလွန်အားကိုးသင့်ပါသလား။
6. သမ္မာကျမ်းစာ၏ဘုရားသခင့်မူလအစနှင့် သမ္မာကျမ်းစာ၏လူ့မူလအစကြား ဟန်ချက်ညီစေရန် အဘယ်ကြောင့်အရေးကြီးသနည်း။
7. ခေတ်သစ်အသင်းတော်တွင် “အစဥ်ပြုပြင်ပြောင်းလဲခြင်း” ၏နိယာမကို ကျွန်ုပ်တို့လိုက်နာနိုင်သည့် လက်တွေ့ကျသောနည်းလမ်းအချို့သည် အဘယ်နည်း။ သင့်အသင်းတော်တွင် ပြုပြင်ပြောင်းလဲရန် လိုအပ်သော နယ်ပယ်အချို့သည် အဘယ်နည်း။
8. သေချာခြင်းကတော့ပုံစံသည် လုံးဝရှင်းလင်းမှုမရှိသော ကျမ်းပိုဒ်များကို သင်၏နားလည်မှုများ အတွက် ဦးစားပေးမှုများနှင့် ခံယူချက်အဆင့်များသတ်မှတ်ရာတွင် သင့်အား မည်သို့ကူညီပေးနိုင် သနည်း။
9. ရိုးရာဝါဒနှင့် သမ္မာကျမ်းပညာဝါဒ၏ အန္တရာယ်များသည် အဘယ်နည်း။ ယနေ့ အသင်းတော်တွင် ဤအစွန်းရောက်မှုများကို သင်မြင်ဖူးပါသလား။
10. ဤသင်ခန်းစာတွင်ဖော်ပြထားသော “အစွန်းရောက်မှု” အခြေအနေများစွာရှိသည်။ ၎င်းတို့ထဲမှ တစ်ခုခုသည် သင်၏ဓမ္မပညာနှင့်ပတ်သက်သည့် ချဉ်းကပ်ပုံကို ဖော်ပြပါသလား။ မည်သည့် တစ်ခုနည်း။ ပိုမိုတာဝန်ရှိသောအမြင်များကို ချမှတ်နိုင်ရန် မည်သည့် လက်တွေ့ကျသော ခြေလှမ်းများ လုပ်ဆောင်နိုင်မည်နည်း။

**မျက်မှောက်ခေတ် ပရိုတက်စတင့်အခွင့်အာဏာများဆိုင်ရာ ပြန်လည်သုံးသပ်ခြင်း\_** ကနဦးပရိုတက်စတင့် များသည် သန့်ရှင်းသောဝိညာဉ်တော်သည် အသင်းတော်အား ၎င်းတို့၏ခေတ်မတိုင်မီကပင် သမ္မာတရား များစွာကို သွန်သင်ပေးခဲ့ကြောင်း နားလည်ခဲ့သည်။ ၎င်းတို့သည် ဘိုးဘေးများ၏ သွန်သင်ချက်များ၊ အယူ ဝါဒများနှင့် အသင်းတော်၏ ကာလကြာရှည်သော ထုံးတမ်းစဉ်လာများကို ယာယီစီရင်ချက်အဖြစ် လက်ခံ ခြင်းဖြင့် သင့်လျော်သော လေးစားမှုနှင့် နာခံရန် ကြိုးပမ်းခဲ့ကြသည်။ သို့တိုင်၊ သူတို့သည် အသင်းတော်၏ သွန်သင်ချက်များအပေါ် သမ္မာကျမ်းစာ၏ အမြင့်မြတ်ဆုံးဖြစ်ကြောင်း အခိုင်အမာအတည်ပြုချက်ဖြင့် ဤ အလေ့အကျင့်ကို ဟန်ချက်ညီစေပါသည်။ ကျွန်ုပ်တို့၏လက်ရှိသမ္မာကျမ်းစာအပေါ်နားလည်မှုသည် သမ္မာ ကျမ်းစာကိုယ်တိုင်နှင့် မရောထွေးသင့်ပါ။ အသင်းတော်သည် မိမိကိုယ်တိုင် အစဥ်ပြုပြင်ပြောင်းလဲနေသင့် သည်၊ ၎င်း၏အယူဝါဒများ၊ ဝန်ခံမှု၊ ရေးသားချက်များနှင့် ကျင့်ထုံးများကို သမ္မာကျမ်းစာအလင်းတွင် အမြဲ ဆန်းစစ်နေသင့်သည်။

**ကိစ္စရပ်လေ့လာမှု-** Rev. Donoso သည် သူ၏အသင်းတော်မှလူများကြားတွင် ၎င်းတို့သည် သမ္မာကျမ်းစာ ၏သမ္မာတရားကို အမှန်တကယ်နားလည်သည့် မြို့၌တစ်ခုတည်းသောအသင်းတော်ဖြစ်ကြောင်း ခံစားချက် ကိုဖန်တီးခဲ့သည်။ သူသည် အခြားအသင်းတော်များမှ အသင်းဝင်များထက် သာလွန်သောခံစားချက်ကို ဖန်တီးခဲ့ပြီး—ထိုသူတို့ကိုလည်း အထင်အမြင်သေးစေသည်။ Rev. Donoso သည် တခါတရံ ၎င်း၏ တရား ဒေသနာများတွင် ၎င်းတို့ကိုကဲ့ရဲ့လှောင်ပြောင် ပြောဆိုလေ့ရှိသည်။ သူ၏အသင်းတော်အဖွဲ့ဝင်များသည် သမ္မာတရားရှိသည့်အတွက် ဂုဏ်ယူကြသည်။ သူ၏အသင်းတော်ရှိလူအများစုသည် အခြားအသင်းတော် များ၏အဖွဲ့ဝင်များကို ကယ်တင်ခြင်းမရဟု ရှုမြင်လာကြသည်။ Rev. Donoso သည် ဆုတောင်းခြင်း အတွက် အခြားသော ပရိုတက်စတင့် သင်းအုပ်ဆရာများနှင့် မတွေ့ဆုံခဲ့ဖူးပါ။ သူ၏အသင်းတော်အဖွဲ့ဝင်များ သည် အခြားအသင်းတော်များ၏အဖွဲ့ဝင်များနှင့် မိတ်သဟာယမရှိခဲ့ကြပါ။

မေးခွန်းများ ပြန်လည်ဆင်ခြင်သုံးသပ်ခြင်း

1. အခြားဓမ္မပညာဆိုင်ရာထုံးတမ်းစဉ်လာများမှ ခရစ်ယာန်များနှင့် သင်ကိုယ်တိုင် ဖြတ်တောက်လိုက် သောအခါ၊ သမ္မာကျမ်းစာနှင့် သမ္မာကျမ်းစာကို နားလည်သဘောပေါက်ရန် သင်မည်ကဲ့သို့ စိန်ခေါ် ခံရမည်နည်း။
2. သင့်အသင်းတော် သို့မဟုတ် သင်းအုပ်ဆရာသည် အခြားဓမ္မပညာဆိုင်ရာထုံးတမ်းစဉ်လာများမှ ခရစ်ယာန်များနှင့် ဆက်ဆံမှုရှိပါသလား။ အဘယ်ကြောင့်နည်း သို့မဟုတ် အဘယ်ကြောင့် မဟုတ် သနည်း။ သင်မသိပါက၊ သင်းအုပ်ဆရာကို မေးပါ။ သင်သည် သင်းအုပ်ဆရာဖြစ်လျှင် ဤမေးခွန်း ကို သင်ကိုယ်တိုင်ဖြေနိုင်သည်။
3. အခြားဓမ္မပညာဆိုင်ရာထုံးတမ်းစဉ်လာများမှ ခရစ်ယာန်များနှင့် ဆက်ဆံမှုရှိပါသလား။ အကယ်၍ ရှိပါက၊ သင်သည် ဓမ္မပညာဆိုင်ရာ ကိစ္စရပ်များတွင် သင်၏ အပြန်အလှန် ဆက်ဆံရေးကို သင်မည် ကဲ့သို့ ပုံဖော်မည်နည်း။ ဤအရာကို သင့်အဖွဲ့တွင် ဆွေးနွေးပါ။
   1. ဖော်ရွေပျူငှာစွာရှိသော်လည်း မနက်နဲပါ။
   2. လေးနက်ခြင်းနှင့် ရပ်တည်ချက်ကို ကာကွယ်ရန်အာရုံစိုက်ပါ။
   3. သင်ယူမှုစိတ်သဘောထား။
   4. သင်သည် အခြားသော ထုံးတမ်းစဉ်လာများမှ ခရစ်ယာန်များနှင့် ဆက်ဆံမှုမရှိပါ။
   5. အခြား\_ ရှင်းပြပါ။

လုပ်ဆောင်ရန် လုပ်ငန်းများ

ဤအရာများသည် သမ္မာကျမ်းစာနှင့် သင့်လက်ရှိသမ္မာကျမ်းစာကို နားလည်သဘောပေါက်မှုကြားတွင် ပိုင်းခြားရန် ကူညီပေးနိုင်သည့်အရာအချို့ဖြစ်သည်။

* အခြားဓမ္မပညာဆိုင်ရာထုံးတမ်းစဉ်လာများမှ ခရစ်ယာန်များ၏စာအုပ်များကို ဖတ်ပြီး သမ္မာကျမ်း စာကို အသုံးပြု၍ ၎င်းတို့၏ ငြင်းခုံချက်များကို ဆန်းစစ်ပါ။ သူတို့၌ အချက်တစ်ခုရှိနိုင်သည်ဟူသည့် အဓိပ္ပာယ်ရှိပါသလား။
* ခရစ်ယာန်မဟုတ်သူများရေးသော ခရစ်ယာန်ဘာသာ၏ဝေဖန်ချက်များကိုဖတ်ပြီး သမ္မာကျမ်းစာကို အသုံးပြု၍ ၎င်းတို့၏ငြင်းခုံချက်များကို ဆန်းစစ်ပါ။ သူတို့၌ အချက်တစ်ခုရှိနိုင်သည်ဟူသည့် အဓိပ္ပာယ်ရှိပါသလား။
* သမ္မာကျမ်းစာကိုဖော်ပြရာတွင် သင်ယူမှုစိတ်သဘောထားဖြင့် အခြားဓမ္မပညာဆိုင်ရာထုံးတမ်းစဉ် လာများမှ ခရစ်ယာန်များနှင့် ဆက်ဆံပါ။
* သမ္မာကျမ်းစာကိုဖော်ပြရာတွင် သင်ယူမှုစိတ်သဘောထားဖြင့် အခြားယဉ်ကျေးမှုများမှ ခရစ်ယာန် များနှင့် ဆက်ဆံပါ။